ASCII - Uiquipedia

# ASCII

### De Uiquipedia

ASCII (American Standard Code for Information Interchange, Códigu Estándar Americanu pal Intercambiu d'Información) ye un códigu de caracteres basáu nel alfabetu llatín que s'emplega n'inglés.

Ye un códigu de 7 bits; eso quier dicir que cada lletra represéntase con 7 bits (cueye nun solu byte). Con esos 7 bits puen representase 128 valores. L'alfabetu n'inglés tien 26 lletres, colo que'l códigu ASCII pue representar les 26 lletres en mayúscules y en minúscules, los númberos, y dellos signos de puntuación usaos nos ordenadores. Los caracteres imprentables del códigu ASCII son los que vienen darréu:

!"#$%&'()*+,-./ 0123456789:;<=>? @ABCDEFGHIJKLMNO PQRSTUVWXYZ[\]^_ `abcdefghijklmno pqrstuvwxyz{|}~

El primeru d' ellos, por exemplu, ye l' espaciu en blanco, qu'equival al valor numbéricu 32.

Amás de lletres imprentables, represéntense dellos caracteres de control: lletres especiales que o nun se ven (comu'l carácter de fin de párrafu) o que nun s'empleguen nos testos, sinon pa usos internos nos ordenadores (por exemplu, un carácter que indica al ordenador que dea un xiblíu). Estos caracteres especiales tienen valores numbéricos pembaxo'l 32.

Al tar basáu nel alfabetu inglés, el códigu ASCII estándar nun permite escribir lletres comu la ñ o con acentos. Sicasí, puen representase col ASCII Enantáu (que nun ye estándar). Con un byte (8 bits) puen representase 256 valores. Gracies a que n'ASCII sólo se usen 7 bits y de cutio los ordenadores manexen polo menos 8 na so memoria, "sobren" 128 valores, que'l estándar nun define. Nesos 128 valores métense otros caracteres, comu la ñ o les lletres con acentu. El problema ye que eses lletres "extra" nun son estándar, y un testu que les emplegue pue vese bien nun ordenador y mal n'otru.

L'ASCII ye ún de los códigos más usaos nel mundu dende fai años (creóse en 1963), anque nun da soporte a munches llingües que nun empleguen l'alfabetu llatín. Anguaño hai códigos muncho más completos y potentes, comu Unicode (que tien más de 100.000 lletres frente a les 128 del ASCII o les 256 del ASCII enantáu).Plantilla:Destacado

Retrieved from "http://ast.wikipedia.org../../../a/s/c/ASCII_d2cd.html"

Categoría: Informática

##### Views

- Artículu
- Discusión
- Revisión actual

##### Buscar

##### Otres llingües

- Alemannisch
- العربية
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Euskara
- Suomi
- Français
- Gaeilge
- Galego
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- 한국어
- Ripoarisch
- Kurdî / كوردي
- Lietuvių
- Latviešu
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Slovenčina
- Slovenščina
- Shqip
- Српски / Srpski
- Svenska
- ไทย
- Türkçe
- Українська
- اردو
- Tiếng Việt
- 中文
- Bân-lâm-gú